Toshkentda tibbiyot klasteri tashkil etiladi

Hukumatning “Koreya konsorsiumining investitsiya loyihasi doirasida Toshkent shahrida tibbiyot klasterini yaratish chora-tadbirlari to‘g‘risida”gi qarori loyihasi e’lon qilindi.

Sog‘liqni saqlash vazirligi, Investitsiyalar va tashqi savdo vazirligi hamda Toshkent shahar hokimligining Toshkent shahrida 400 o‘rinli, kuniga 3500 ambulator tashrifga mo‘ljallangan Tibbiyot markazi, shuningdek, quvvati 2400 talaba (bakalavr, magistr)ga ta’lim berishga mo‘ljallangan Koreya tibbiyot universitetining filialini o‘z ichiga olgan umumiy qiymati 135,2 million AQSh dollari bo‘lgan tibbiyot klasterini yaratish bo‘yicha ta’sischilari Uclone&SNS Korea Inc, KIND biznes guruhi, KDBank aksiyadorlik guruhi, Shinhan Bank, K-Exim Bank, Koreyaning Chung-Ang universiteti bo‘lgan Koreya konsorsiumining to‘g‘ridan to‘g‘ri investitsiya loyihasini amalga oshirish haqidagi taklifiga rozilik berilishi mumkin.
Belgilanishicha:
Investitsiyalar va tashqi savdo vazirligiga:
Toshkent shahar hokimligi Davlat soliq qo‘mitasi huzuridagi Kadastr agentligi bilan birgalikda belgilangan tartibda investitsiya loyihasini amalga oshirish doirasida Toshkent tibbiyot akademiyasi hududida tibbiyot klasteri qurish uchun maydoni 4,8 gektar bo‘lgan yer uchastkasi ajratilishini ta’minlaydi.
Avvalroq Jizzaxda Rossiya tibbiyot universitetining filiali tashkil etilishi, Toshkentdagi “O‘zekspomarkaz” va “Universal” sport majmuasida tashkil qilingan saralash va taqsimlash markazlari yopilgani hamda Samarqand tibbiyot institutining talaba va magistrlari Qashqadaryo tibbiyotiga ko‘maklashish uchun safarbar etilishi haqida xabar berilgandi.